Свеучилиште у Загребу

Свеучилиште у Загребу је државни универзитет у Загребу. Други је универзитет по старости у Хрватској, основан након Свеучилишта у Задру, као и универзитет са најдужим континуираним радом и један од најстаријих универзитета у Европи. Његова историја почиње 23. септембра 1669. године када су Повељом цара Светог римског царства и угарско-хрватског краља Леополда I признати статус и повластице универзитетске установе тадашњој језуитској Академији у слободном краљевском граду Загребу. Историја Од 1692. године Филозофски студиј у Загребу почиње и формално-правно да делује као Neoacademia Zagrabiensis — јавноправна високошколска установа. Академија је остала у рукама језуита више од једног века, до 1773. године, када је папа Климент XIV распустио тај ред. Године 1776. царица и краљица Марија Терезија је декретом основала Краљевску академију знаности (Regia scientiarum academia) са три студија или факултета: Филозофским, Богословним и Правним. Иако су се организациони облици мењали, до 1874. године она је остала највиша школска установа у Хрватској и Славонији. На подстицај великог мецене хрватске просвете, културе и уметности бискупа Јосипа Јураја Штросмајера Хрватски сабор је 1861. године донио законску основу о Свеучилишту у Загребу. У вријеме свога боравка у Загребу 1869. године цар Фрањо Јосиф I потписао је законски чланак који је 5. јануара 1874. године добио владареву санкцију. На темељу тог чланка је 19. октобра 1874. године свечано отворен модеран универзитет у Загребу. Званично се звао 1875. године Свеучилиште Фрање Јосипа. У његовом саставу су тада дјеловала четири факултета: Правни, Богословни, Филозофски и Медицински. Група српских студената која је створила Друштво за потпомагање сиромашних Срба ђака покренула је 1894. часопис Омладина под уредништвом Петра Белобрка. Тај мјесечник је први студентски часопис на Свеучилишту у Загребу. Штампан је ћирилицом , а у чланку Двије књиге за народ се оспорава Хрватима да Свеучилиште зову хрватским именом, јер истим правом, удјелом у финансирању, може се звати и Српско свеучилиште. Срби су тражили и да се уведе катедра за српску историју и књижевност. Прва жена која је ту докторирала била је Српкиња Милица пл. Богдановић, 1907. године. Тема доктората је била Цар Јулијан Апостата према хришћанству. Прва два факултета су већ била организована: Правни у оквиру бивше Правословне академије, а Богословни у оквиру сјеменишта. Филозофски факултет је свој рад започео академске године 1874/1875. У његовом саставу је у почетку деловало шест катедри (за филозофију, општу историју, хрватску историју, словенску филологију, класичну латинску филологију и класичну грчку филологију). Из катедри су се постепено развијала одељења, односно одсеци као сложеније научно-наставне јединице с више катедари. До данас је на Свеучилишту у Загребу дипломирало више од 200.000 студената, магистрирало више од 18.000 и докторирало више од 8.000 постдипломаца. На Свеучилишту у Загребу, научно-наставни и уметнички рад се обавља на 29 факултета, 3 уметничке академије, стручној - Учитељској академији и универзитетском студију - Хрватским студијима. При универзитету делује 33 политехникума. Факултети Агрономски факултет Свеучилишта у Загребу (Службене странице факултета) Архитектонски факултет Свеучилишта у Загребу (Службене странице факултета) Ветеринарски факултет Свеучилишта у Загребу (Службене странице факултета) Геодетски факултет Свеучилишта у Загребу (Службене странице факултета) Геотехнички факултет Свеучилишта у Загребу (Службене странице факултета) Грађевински факултет Свеучилишта у Загребу (Службене странице факултета) Графички факултет Свеучилишта у Загребу (Службене странице факултета) Едукацијско-рехабилитацијски факултет Свеучилишта у Загребу (Службене странице факултета) Економски факултет Свеучилишта у Загребу (Службене странице факултета) Факултет електротехнике и рачунарства Свеучилишта у Загребу (Службене странице факултета) Католички богословни факултет Свеучилишта у Загребу (Службене странице факултета Архивирано на веб-сајту Wayback Machine (20. фебруар 2009)) Кинезиолошки факултет Свеучилишта у Загребу (Службене странице факултета) Факултет машинства и бродоградње Свеучилишта у Загребу (Службене странице факултета) Медицински факултет Свеучилишта у Загребу (Службене странице факултета) Металуршки факултет Свеучилишта у Загребу (Службене странице факултета) Факултет организације и информатике Свеучилишта у Загребу (Службене странице факултета) Факултет политичких знаности Свеучилишта у Загребу (Службене странице факултета Архивирано на веб-сајту Wayback Machine (2. јануар 2009)) Правни факултет Свеучилишта у Загребу (Службене странице факултета) Прехрамбено-биотехнолошки факултет Свеучилишта у Загребу (Службене странице факултета) Природословно-математички факултет Свеучилишта у Загребу (Службене странице факултета) Рударско-геолошко-нафтни факултет Свеучилишта у Загребу (Службене странице факултета) Факултет саобраћајних наука Свеучилишта у Загребу (Службене странице факултета Архивирано на веб-сајту Wayback Machine (17. јун 2006)) Стоматолошки факултет Свеучилишта у Загребу (Службене странице факултета) Текстилно–технолошки факултет Свеучилишта у Загребу (Службене странице факултета) Учитељски факултет Свеучилишта у Загребу (Службене странице факултета) Фармацеутско-биохемијски факултет Свеучилишта у Загребу (Службене странице факултета) Филозофски факултет Свеучилишта у Загребу (Службене странице факултета) Факултет хемијског инжењерства и технологије Свеучилишта у Загребу (Службене странице факултета) Шумарски факултет Свеучилишта у Загребу (Службене странице факултета) Академије Академија драмске умјетности Свеучилишта у Загребу (Службене странице академије) Академија ликовних умјетности Свеучилишта у Загребу (Службене странице академије) Музичка академија Свеучилишта у Загребу (Службене странице академије) Универзитетски центар Центар за хрватске студије (хрв. Hrvatski studiji) (Службене странице студија) Ректори Види још Мрежа универзитета Балкана Национална и универзитетска библиотека у Загребу Списак универзитета у Хрватској Референце Литература Спољашње везе Званични веб-сајт